# Vestjydsk jagthornsblæserlaug

Oldermanden Stendis d.1-3-2010

# Oldermandens beretning 2010

 Den 8 februar i år sov Immanuel Bitsch-larsen ind.

Bitsch blev optaget i år 2006 og var med til at berige lauget med sine oplevelser både som missionær og storviltsjæger dog med den forskel, at når hag tog på jagt var det for kødets skyld, da der var mange munde at mætte i missionen og omegnen.

Jeg vil, gerne, at vi på værdig vis giver Immanuel Bitsch-Larsen et sidste Last Post – efter fuldt af et minuts stilhed. Ære være Immanuel Bitsch-Larsen minde.

# Velkommen til lausgildet.

Til oplysning for jer laugsbrødre og søstre skal jeg minde om, at dette er et Laug og ikke en forening.

Det indebærer bl.a. at Oldermandens beretning og Kassemesterens redegørelse for laugsbussens indhold ikke kan sættes til debat og ikke skal godkendes af forsamlingen.

At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden i Lauget forpligtet sig til at overholde de bestemmelser, der er nedfældet i vor Laugsskrå.

I vor Laugsskrå er Laugets formål nedfældet. Det lyder således.

Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

# Duelighedsprøver

Duelighedsprøven i Viborg var en blandet oplevelse sidste år, måden dommerne dømte på fik efter prøven meget kritik, blæsernes standart var måske for nogle lige under middel dog burde flere af dem havde fået mærker.

Som det positive fik vi som sædvanligt fik vi ”vores” pokaler med hjem selv og vi er blevet en stor kreds og måtte kæmpe mod gruppen Femina, standarden ved kredsmesterskaberne er høj men jeg mener at VJL gør sig godt ved mesterskaberne både kvalitets mæsigt og talmæssig, så det håber jeg at vi stadigvæk vil gøre selv om man måske ikke vil op solo fordi man efterhånden har været med mange gange, så støtte op om vores gruppe og have en hyggelig dag. Kredsmesterskaberne afholdes i år i Ålborg og jeg håber også at vi kan gøre lauget ære og give de andre kamp til sidste tone.

# Forårs tur.

Vores forårs tur blev til en fisketur Henrik havde fået en aftale i hus med Keld Hansen, således mødte vi talstærkt op med familie og venner for at tynde ud i gedde bestanden i den store sø, det positive resultat blev 11 geder af forskellig størrelse, og med møje og besvær fik vi da og så grillet nogle pølser til de ivrige fiskere selv om det var ved at blive spændende en overgang idet gas grillen ikke var for tæt.

# Forbundsmesterskabet 2009

Forbundsmesterskabet blev afholdt på Rugaard Gods på Fyn humøret var højt og som sædvanlig var konkurrencen hård, man må medgive at de andre grupper var gode, men i år var vi bare bedre. Efter en lang og hyggelig dag med mange gode blæsere både i solo og grupper skulle der findes en vinder i A klassen, Poul og undertegne var desværre kørt da resultaterne blev offentlig gjort, men jeg skal da love for at mobiltelefonen blev rødglødende efter at resultatet blev offentlig gjort vinder af A klassen Vestjydskjagthornsblæserlaug.

# Sommerafslutning

Traditionen tro sluttede vi af med grillaften på skovlund, Verner leverede ørreder som blev tilberedt på grillen medens folk gik en tur ud i naturen og Anette gik sammen med nogle af pigerne i drivhuset og kiggede på sommerblomster, igen drog mange af pigerne af med blomster til billige penge en rigtig hyggelig aften.

# Vildttilberedning 2009

Vildttilberedningen 2009 blev igen en oplevelse for smagssanserne Ulrich drog ud i skoven med pigerne for at samle svampe, imedens gik mændene og et par af vores laugssøstre i gang med at tilberede maden i løbet af eftermiddagen, for at være sikker på at der var svampe til dagen havde gildemesteren været i hans eget depot, pigerne fandt dog en del svampe som de kunne tage med hjem til eget forbrug. Vi fik kage til kaffen og en lille en eller to, vores brygmester havde en smagsprøve af hans kunnen med ikke så ringe endda, menuen bestod af grille rejer på spid, Weber stegt krondyrkølle fra kalv som gildemesteren havde nedlagt, og til sidst grillede bananer.

**Fasan jagt på Venø.**

Som noget nyt havde vores gildemester lejet en fasanjagt på den sydlige ende af øen vi var ca. 30 laugsbrødre, søstre og gæster, dagen startede med hornmusik og parole herefter gik på jagt efter fuglene. Efter første såt var humøret højt idet der blev leveret knap 30 fasaner, herefter blev man enige om at kun skyde fasan kokke for ikke at få brugt vores kvote op for hurtig, dog havde fasanerne gemt sig i de kommende såter eller forladt dem idet der kun blev leveret nogle få stykker. Efter at have fået en god frokost, den sikre såt, gik vi på jagt igen, vi fik en masse motion og vores hunde fik mange gode oplevelser, mange patroner luftet og fasanerne skiftede køn hen på dagen da der blev råbt kok og da den landede var det en høne fasanerne var vendt hjem til de først såter i løbet af dagen da vi drev dem igennem igen dagen sluttede af med en flot parade med snepper og fasaner på række knap 50 stk. En pragtfuld dag.

Den gode stemning og opbakning i lauget er alles fortjeneste – det er både

Sjovt, udfordrende og rart at være med, lauget er sundere end nogen sinde.

Tak til alle der i årets løb har bidraget med jeres indsats.

**Skriverkarl.**

 Vores hjemmeside kører optimal og har utrolig mange besøgende, kalenderen, galleri, med mere flot arbejde. Jeg ved du har meget arbejde med det og derfor vil vi også påskønne dig med et par flasker.

Alex vi vil også gerne sige tak fordi du er villig til at træde ind når vi nu og da mangler en til at dirigere os. Det vil vi gerne påskønne med et par flasker vin.

Gildemester normalt giver vi ikke vin til laugsstyrelsen for dens arbejde, men med dine evner til at fremtrylle forskellige retter til vores laugsgilder, til næsten ingen penge, og til vores kassemesters store fornøjelse, så vil vi gerne have lov til at give dig et par flasker for dit store arbejde.

Kassemesteren. Verner du styrer med sikker hånd laugsbussen og lever korrekt op til lausskråens ordlyd.

 Som udgifter godkendes hver udbetaling fra Laugsbussen, der har til formål. At gøre livet let og lystigt for Laugsbrødre og Søstre. Du skal i år også have vin for du har leveret ørreder til vores sommer afslutninger og juleafslutninger i alle de år jeg kan huske.

Spillemester Peter. Vi ved hvilket arbejde du gør for lauget og i år står vi for endnu en stor udfordring nemlig fm. På Nørre Vosborg. Du slipper heller ikke for et par flasker vin som du med rette fortjener

Brygmester

Rene du har nu fungeret som brygmester i et år og vi har smagt nogle af dine livseliksirer ikke så ringe endda, jeg glæder mig til at smage din kunnen i det kommende år.

 Spillemesteren vil kort redegøre for det foregående års aktiviteter og evt. tanker om det kommende år

 Kassemesteren vil redegøre for Laugsbussen.

# 10 års jubilarer.

 Herefter vil jeg gerne se vore 10 års jubilarer.

Hermed er beretningen slut. Har nogen noteret sig ting, der ønskes nærmere belyst, kan dette ske når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik - men meget gerne forslag til det kommende års program.

# Valghandling.

Om valghandling står der i vores Laugsskrå.

Valget styres af Oldermanden, der alene fastsætter bestemmelser for valghandlingen.

Dog skal enhver afstemning være åben ved håndsoprækning og ingen skjælm skal dølge sin mening.

Laugsstyrrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg på alle poster.

Herefter almindelig debat.

 Oldermand

 Keld Nielsen.

.

.